Hui s'inaugura la pista de patinatge de gel artificial de la plaça Cronista Chabret
18 de desembre 2015

​![](/media/sy0nmrz3/53-c_pista-patinaje.jpg)

 

El regidor delegat de Mercats i Comerç, Sergio Moreno, inaugurarà aquesta vesprada, a partir de les 18 hores, la pista de patinatge de gel artificial de prop de 200m² que estarà situada en la plaça Cronista Chabret de Sagunt durant deu dies. A partir del 31 de desembre fins al 10 de gener la mateixa pista se situarà en la plaça de l'Albereda del Port de Sagunt. Amb açò, Sagunt es converteix en la primera ciutat valenciana, a excepció de les capitals de província, en instal·lar una pista d'aquestes característiques.   
  
La pista instal·lada amb la finalitat de promocionar el comerç local, està dins de la campanya que organitza la delegació de Mercats i Comerç de l'Ajuntament de Sagunt. La campanya es va donar a conèixer el mes passat i ja s'han inscrit al voltant d'uns 400 establiments comercials del municipi, entre els quals s'han repartit un total de 25.000 tiquets. També s'ha atorgat un percentatge a les ONGS que participen en els mercats nadalencs que celebra l'ajuntament i als serveis socials del consistori.

*   [](http://www.facebook.com/sharer.php?u=https://aytosagunto.es/va/actualitat/hui-s-inaugura-la-pista-de-patinatge-de-gel-artificial-de-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/hui-s-inaugura-la-pista-de-patinatge-de-gel-artificial-de-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-s-inaugura-la-pista-de-patinatge-de-gel-artificial-de-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/hui-s-inaugura-la-pista-de-patinatge-de-gel-artificial-de-la-placa-cronista-chabret/)